CELEX: 62015CN0265
Language: lv
Date: 2015-06-02 00:00:00
Title: Lieta C-265/15 P: Apelācijas sūdzība, ko par Vispārējās (sestā palāta) tiesas 2015. gada 12. marta spriedumu lietā T-249/12 Vestel Iberia/Komisija 2015. gada 2. jūnijā iesniedza Vestel Iberia, SL

7.9.2015   
            
            
               LV
            
            
               Eiropas Savienības Oficiālais Vēstnesis
            
            
               C 294/24
            
         Apelācijas sūdzība, ko par Vispārējās (sestā palāta) tiesas 2015. gada 12. marta spriedumu lietā T-249/12 Vestel Iberia/Komisija 2015. gada 2. jūnijā iesniedza Vestel Iberia, SL
   
   (Lieta C-265/15 P)
   (2015/C 294/30)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēja: Vestel Iberia, SL (pārstāvji – P. De Baere un P. Muñiz, advokāti)
   
      Pārējās lietas dalībnieces: Eiropas Komisija un Spānijas Karaliste
   
      Apelācijas sūdzības iesniedzēja prasījumi:
   
   
               —
            
            
               pilnībā atcelt Vispārējās tiesas spriedumu lietā T-249/12;
            
         
               —
            
            
               atzīt apelācijas sūdzību par pieņemamu;
            
         
               —
            
            
               nosūtīt lietu Vispārējai tiesai sprieduma taisīšanai pēc būtības atbilstoši apelācijas pamatiem;
            
         
               —
            
            
               piespriest atbildētājam atlīdzināt tiesāšanās izdevumus šajā tiesvedībā un tiesvedībā Vispārējā tiesā.
            
         
      Pamati un galvenie argumenti
   
   Šo apelācijas sūdzību Vestel Iberia S.L. ir iesniegusi par 2015. gada 12. marta spriedumu lietā T-249/12 Vestel Iberia S.L./Komisija, kurā Vispārējā tiesa kā nepieņemamu noraidīja prasību atcelt Komisijas Lēmumu COM(2010) 22, galīgā redakcija, jo Komisijas lēmums apelācijas sūdzības iesniedzēju neskar tieši.
   Apelācijas sūdzības iesniedzēja norāda, ka Vispārējā tiesa esot pieļāvusi kļūdu tiesību piemērošanā, jo Spānijas iestādēm nav novērtējuma brīvības attiecībā uz rezultātu, tām īstenojot Komisijas lēmumu, un Komisijas lēmums tādēļ tieši skat apelācijas sūdzības iesniedzēju.
   Apelācijas sūdzības iesniedzēja it īpaši norāda šādus apelācijas pamatus:
   
               1)
            
            
               Vispārējā tiesa esot pieļāvusi kļūdu tiesību piemērošanā, nospriežot, ka valsts iestādēm ir novērtēšanas brīvība apstrīdētā lēmuma īstenošanā attiecībā uz apelācijas sūdzības iesniedzēju.
            
         
               2)
            
            
               Pat ja valsts iestādēm būtu novērtējuma brīvība quod non, Vispārējā tiesa esot pieļāvusi kļūdu tiesību piemērošanā tādēļ, ka ar novērtējuma brīvības esamību vien nepietiek, lai izslēgtu, ka persona ir skarta tieši.
            
         
               3)
            
            
               Vispārējā tiesa esot pieļāvusi kļūdu, sniedzot pierādījumu juridisko raksturojumu, vai tā ir sagrozījusi pierādījumus.